stanford-oval/wikipedia huggingface dataset:
Varun Dhawan

| Varun Dhawan |
| --- | --- |
 Varun Dhawan vuonna 2017.
Henkilötiedot
Syntynyt: 24. huhtikuuta 1987 (ikä 37) Bombay, Maharashtra, Intia
Ammatti:  näyttelijä
Puoliso:  Natasha Dalal (vih. 2021)
Lapset:  1
Näyttelijä
Aktiivisena:  2012–
Aiheesta muualla
IMDb 
AllMovie
Varun Dhawan (s. 24. huhtikuuta 1987 Bombay, Maharashtra, Intia) on intialainen näyttelijä, joka työskentelee hindinkielisissä elokuvissa. Hän on elokuvaohjaaja David Dhawanin poika. Valmistuttuaan Nottingham Trent Universitysta hän avusti Karan Joharia tämän ohjatessa elokuvaansa Nimeni on Khan (2010).
Dhawan teki näyttelijändebyyttinsä Joharin romanttisessa komediassa Student of the Year (2012). Hän näytteli kaupallisesti menestyneissä elokuvissa, kuten romanttisissa komedioissa Main Tera Hero (2014) ja Humpty Sharma Ki Dulhania (2014), toimintakomedioissa Dilwale (2015), Dishoom (2016) ja Judwaa 2 (2017), tanssielokuvassa ABCD 2 (2015) ja yhteiskunnallisessa draamassa Sui Dhaaga (2018). Hän sai kehuja kriitikoilta useasta roolistaan, kuten kostajan roolistaan trillerissä Badlapur (2015), sovinistisen miehen roolistaan romanttisessa komediassa Badrinath Ki Dulhania (2017) ja päämäärättömän miehen roolistaan draamassa October (2018).
Yksityiselämä

Dhawan meni naimisiin pitkäaikaisen tyttöystävänsä, muotisuunnittelija Natasha Dalalin kanssa hinduseremoniassa Alibagissa 24. tammikuuta 2021.
Filmografia

| Vuosi | Elokuva | Rooli | Muuta |
| --- | --- | --- | --- |
| 2012 | Student of the Year | Rohan ”Ro” Nanda |  |
| 2014 | Main Tera Hero | Sreenath ”Seenu” Prasad |  |
| 2014 | Humpty Sharma Ki Dulhania | Rakesh ”Humpty” Sharma |  |
| 2015 | Badlapur | Raghav ”Raghu” Purohit |  |
| 2015 | ABCD 2 | Suresh ”Suru” Mukund |  |
| 2015 | Dilwale | Veeresh ”Veer” Bakshi |  |
| 2016 | Dishoom | Junaid Ansari |  |
| 2017 | Badrinath Ki Dulhania | Badrinath ”Badri” Bansal |  |
| 2017 | Judwaa 2 | Raja/Prem Malhotra |  |
| 2018 | October | Danish ”Dan” Walia |  |
| 2018 | Nawabzaade |  | Erikoisesiintyminen laulussa ”High Rated Gabru” |
| 2018 | Sui Dhaaga | Mauji Sharma |  |
| 2019 | Kalank | Zafar |  |
| 2020 | Street Dancer 3D | Sahej Singh Narula |  |
| 2020 | Coolie No. 1 | Raju Coolie/Kunwar Raj Pratap Singh |  |
| 2021 | Antim: The Final Truth |  | Erikoisesiintyminen laulussa ”Vighnaharta” |
| 2022 | Jugjugg Jeeyo | Kuldeep ”Kukoo” Saini |  |
| 2022 | Bhediya | Bhaskar Sharma |  |
| 2023 | Bawaal | Ajay Dixit |  |
| 2023 | Rocky Aur Rani Kii Prem Kahaani |  | Erikoisesiintyminen laulussa ”Heart Throb” |
| 2024 | Munjya | Bhaskar Sharma |  |
Palkinnot ja ehdokkuudet

| Vuosi | Elokuva | Palkinto | Kategoria | Tulos |
| --- | --- | --- | --- | --- |
| 2012 | Student of the Year | BIG Star Entertainment Awards | Viihdyttävin näyttelijätulokas – mies | Ehdokkuus |
| 2013 | Student of the Year | ETC Bollywood Business Awards | Tuottoisin tulokas (mies) | Ehdokkuus |
| 2013 | Student of the Year | Filmfare Awards | Paras miestulokas | Ehdokkuus |
| 2013 | Student of the Year | Screen Awards | Lupaavin tulokas – mies | Ehdokkuus |
| 2013 | Student of the Year | Lions Gold Awards | Suosikkitulokas (mies) | Voitto |
| 2013 | Student of the Year | Zee Cine Awards | Paras miestulokas | Ehdokkuus |
| 2013 | Student of the Year | Stardust Awards | Läpimurtosuoritus – mies | Voitto |
| 2013 | Student of the Year | Stardust Awards | Huomisen supertähti – mies | Ehdokkuus |
| 2013 | Student of the Year | Star Guild Awards | Paras miestulokas | Ehdokkuus |
| 2013 | Student of the Year | Times of India Film Awards | Paras tulokas – mies | Ehdokkuus |
| 2014 | Humpty Sharma Ki Dulhania | Stardust Awards | Paras miesnäyttelijä – komedia/romantiikka | Voitto |
| 2014 | Humpty Sharma Ki Dulhania | Stardust Awards | Huomisen supertähti – mies (myös elokuvasta Main Tera Hero) | Ehdokkuus |
| 2014 | Humpty Sharma Ki Dulhania | BIG Star Entertainment Awards | Viihdyttävin miesnäyttelijä – romantiikka | Ehdokkuus |
| 2014 | Main Tera Hero | Big Star Entertainment Awards | Viihdyttävin miesnäyttelijä – komedia | Ehdokkuus |
| 2014 | Main Tera Hero | Big Star Entertainment Awards | Viihdyttävin näyttelijä – mies | Ehdokkuus |
| 2015 | Humpty Sharma Ki Dulhania | Screen Awards | Paras miespääosa | Ehdokkuus |
| 2015 | Humpty Sharma Ki Dulhania | Star Guild Awards | Paras miespääosa | Ehdokkuus |
| 2015 | Main Tera Hero | Star Guild Awards | Paras koominen rooli | Voitto |
| 2015 | Main Tera Hero | Screen Awards | Paras miespääosa (yleisön valinta) | Ehdokkuus |
| 2015 | Main Tera Hero | International Indian Film Academy Awards | Paras koominen rooli | Voitto |
| 2015 | Badlapur | BIG Star Entertainment Awards | Viihdyttävin miesnäyttelijä – jännitys | Voitto |
| 2015 | Badlapur | BIG Star Entertainment Awards | Viihdyttävin miesnäyttelijä – toiminta | Voitto |
| 2016 | Badlapur | Filmfare Awards | Paras miespääosa | Ehdokkuus |
| 2016 | Dilwale | International Indian Film Academy Awards | Paras miespääosa | Ehdokkuus |
| 2016 | ABCD 2 | Star Guild Awards | Paras miespääosa | Ehdokkuus |
| 2017 | Dishoom | Zee Cine Awards | Paras koominen rooli | Ehdokkuus |
| 2017 | Dishoom | Screen Awards | Paras koomikko | Voitto |
| 2017 | Dishoom | International Indian Film Academy Awards | Paras koominen rooli | Voitto |
Aiheesta muualla

Wikimedia Commonsissa on kuvia tai muita tiedostoja aiheesta .
Varun Dhawan Internet Movie Databasessa. (englanniksi)
Varun Dhawan Allmoviessa (englanniksi)
Tshala Muana

Élisabeth Tshala Muana Muidikay, artistinimeltään Tshala Muana, (13. toukokuuta 1958, Lubumbashi, Kongon demokraattinen tasavalta – 10. joulukuuta 2022) oli kinshasankongolainen laulaja ja tanssija. Muana on yksi tunnetuimmista mutuashi-musiikkiartisteista, häntä tituleerattiin yleisesti jopa Queen of Mutuashiksi (Mutuashin kuningattareksi), ja lisäksi hänet tunnetaan erityisesti eroottisesta tanssiesiintymisestään. Muana lauloi lingalan kielellä, ja hänen tyylinsä sai vaikutteita erityisesti Baluban kansanmusiikin perinteestä.
Elämä ja ura

Tshala Muana oli toiseksi vanhin sotilas Amadeus Muidikayin ja äiti Alphonsine Bambiwa Tumban kymmenestä lapsesta. Vuonna 1964 hänen isänsä murhattiin Watsassa Katangan sodassa, ja hänen äitinsä kuoli vuonna 2005. Muana tapaili 2000-luvun alussa naimisissa olevaa poliitikkoa, jota on kutsunut julkisesti puolisokseen siitä lähtien.
Muanan taiteellinen ura sai alkunsa tanssija-taustalaulajana Tsheke Tsheke Love-bändissä vuonna 1977, ja liittyi vuonna 1978 zairelaisen laulaja Abeti Massikinin yhtyeeseen. Sen jälkeen hän oli osa Minzoto Wella Wella ja Les Tigresses d'Abeti Masikini-yhtyeitä, jotka ovat kaksi suurta nimeä Kongon musiikissa, kunnes 1980-luvulla aloitti oman laulajanuransa. Hän liittyi norsunluurannikkolaisen muusikko-tuottaja Jimmy Hyacinthen yhtyeeseen, ja matkusti sitten Hyacinthen kanssa Pariisiin vuonna 1982 nauhoittamaan ensimmäiset singlensä, ranskalaisen popkappaleen Amina, sekä b-puolella Kasai-alueella Kongossa elävien balubalaisten mutuashirytmiin perustuvan kappaleen Tshebele. Vuonna 1987 hän näytteli myös osan elokuvassa Falato. Muanan levyjä ovat julkaisseet muun muassa levy-yhtiöt Mélodie ja Sonima.
Elämä ja ura > Poliittinen toiminta

Taiteilijana Muana taisteli koko uransa ajan poliittisen suvereniteetin ja Kongon Kinshashan alueellisen koskemattomuuden puolesta. Hän muun muassa loi yhden suurimmista naisliikkeistä (Regroupement des Femmes Congolaises), joka on jatkanut toimintaansa tähän päivään saakka, ja joutui myös pakenemaan maasta näkemyksiensä ja poliittisten mielipiteidensä johdosta.
Vuonna 1997 Muana työskenteli perustuslakikokoonpanossa siirtymäkauden parlamentin jäsenenä Kongon demokraattisessa tasavallassa.
Vuonna 2010 Muana nimitettiin PPRD:n (People's Party for Reconstruction and Democracy) naisten osaston johtajaksi.
Vuoden 2020 marraskuussa BBC sekä East African uutisoivat Muanan tulleen pidätetyksi mahdollisesti uuden kappalejulkistuksensa vuoksi. Kongon viranomaiset pidättivät Muanan syytä erittelemättä, mutta Muanan kumppani ja tuottaja Claude Mashala ilmoitti, että 62-vuotias artisti joutui kuulusteluihin vain muutama päivä aikaisemmin julkaistun kappaleensa Ingratituden vuoksi. Kappale vaikuttaa kritisoivan presidentti Felix Tshisekediä, joka on ollut "kiittämätön mentoriaan kohtaan, ja purrut tämän kättä". Mentorin nimeä ei paljasta kappaleessa, eikä Muana itse ole vahvistanut identiteettiä julkisesti, mutta sen katsotaan olevan Joseph Kabila, presidentin edeltäjä, joka auttoi Tshisekediä muodostamaan hallituksen koalition järjestämisen jälkeen. Laulaja itse on entisen presidentin Joseph Kabilan ja hänen puolueensa julkinen kannattaja. Tshisekedin partisaanit ovat uhkailleet Muanaa kappaleen johdosta, ja se on kielletty paikallisilta radioasemilta.
Elämä ja ura > Palkinnot ja kunniamaininnat

Kasai-alueen päälliköt tituleerasivat Muanan vuonna 1991 Kasai-kulttuurin suurlähettilääksi. Vuonna 2003 hän voitti Koran Keski-Afrikan sarjan parhaan naissolistin palkinnon, ja vuonna 1987 Ghentin kansainvälisten filmifestivaalien Georges Delerue-palkinnon musiikillaan La vie est belle-elokuvassa. Hän voitti myös lukuisia muita palkintoja sekä Kongossa että kansainvälisesti.
Diskografia > Albumit

M Bombo (1986)
Nasi-nabali (1987)
The Best of Tshala Muana (1989)
Biduaya (1989)
Yombo (1992)
Elako (1993)
Ntambue (1994)
Mutuashi (1996)
Pika pende (1999)
Malu (2002)
Dinanga (2004)
Tshanza (2005)
Diskografia > Singlet ja EP:t

Amina / Tshebele (1981)
Antidote (1987)
Karibu Yangu (1988)
Aiheesta muualla

Tshala Muana Discogsissa. (englanniksi)
Tshala Muana Internet Movie Databasessa. (englanniksi)
Tshala Muana (kolmas vasemmalta) valittiin Kongon demokraattisen tasavallan poliittisen puolueen, PPRD:n naisten osaston johtajaksi vuonna 2010
Valkeinen (Saarijärvi, Kalmari)

| Valkeinen |
| --- | --- |
Valtiot:  Suomi
Maakunnat:  Keski-Suomi
Kunnat:  Saarijärvi
Koordinaatit:  62°48′40″N, 25°03′52″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Mahlunjärven alue (14.62)
Laskuoja:  oja Kuorejärveen 
Järvinumero:  14.628.1.002
Mittaustietoja
Pinnankorkeus:  142,6 m  
Pituus:  1,8 km  
Leveys:  930 m  
Rantaviiva:  4,94 km  
Pinta-ala:  92,926 ha  
Tilavuus:  0,00425124 km³ 
Keskisyvyys:  4,57 m  
Suurin syvyys:  10,9 m  
Saaria:  ei saaria 
 fiValkeinen 
Valkeinen  on Keski-Suomessa Saarijärvellä  Kalmarin lähellä sijaitseva järvi.
Maantietoa

Järvi on 1,8 kilometriä pitkä, 930 metriä leveä, ja sen pinta-ala on 93 hehtaaria. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 4,25 miljoonaa kuutiometriä eli 0,00425 kuutiokilometriä. Sen keskisyvyys on 4,6 metriä ja suurin syvyys on 10,9 metriä. Sen rantaviivan pituus on 4,9 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Mahlunjärven alueella (14.62), jonka Saukonpuron valuma-alueeseen (14.628) se kuuluu. Järven vedenpinnan korkeus on 142,6 metriä mpy.
Voimaperheet

Voimaperheet on tutkimus- ja kehityshanke, jonka tavoitteena on lisätä lasten, nuorten ja lapsiperheiden hyvinvointia varhaisten ja matala-kynnyksisten digitaalisten mielenterveyden hoito-ohjelmien avulla. Hanketta johtaa Turun yliopiston Lastenpsykiatrian tutkimuskeskus ja rahoittaa muun muassa Euroopan tutkimusneuvosto DIGIPARENT-hankkeen kautta (2021–2026), Suomen Akatemia ja monet muut organisaatiot INVEST-hankkeen kautta sekä Lastentautien tutkimussäätiö.
Ohjelmiin kuuluvat esimerkiksi
Voimaperheet-toimintamalli (2010–), joka sisältää myönteiseen vanhemmuuteen ohjaavaa etähoitoa 4-vuotisneuvolassa seulotuille perheille, joissa lapsen käytösongelmien ja -häiriöiden riski on kohonnut
Ole läsnä lapsellesi, joka sisältää myönteiseen vanhemmuuteen ohjaavia oppimateriaaleja 3-vuotisneuvolaan tulevien lasten vanhemmille
Opitaan tunteista, joka sisältää 12 oppitunnin opetussuunnitelman 4.-luokkalaisten tunnekasvatukseen (tunneäly)
Huolet hallintaan, joka sisältää alakouluikäisten ahdistus- ja pelko-oireiden varhaista tunnistamista ja digiavusteista hoitoa kouluterveydenhuollossa
Kohti uutta, joka sisältää mielenterveysopetusta korkeakouluopinnot aloittaville nuorille
Kasvun voimaa, joka sisältää etäkoulutusta varhaiskasvatuksen henkilöstölle
Arjen askeleet, joka sisältää digiavusteista ohjausta ADHD-diagnoosin saaneiden lasten vanhemmille
Yhdessä vahvaksi, joka sisältää raskaudenaikaisen masennuksen varhaista käyttäytymisterapeuttista etähoitoa äitiysneuvolassa
Viitasaaren helluntaiseurakunta

| Viitasaaren helluntaiseurakunta |
| --- | --- |

Suuntautuminen:  helluntaiherätys
Kirkkokunta:  itsenäinen
Perustettu:  1920
Pastori:  Urho Paananen
Pääkirkko:  Keskitie 26 44500 Viitasaari
Jäseniä:  150 (2015)
Aiheesta muualla
Sivusto
Infobox OKNimi-testi OK: 
Viitasaaren helluntaiseurakunta on vuonna 1920 perustettu viitasaarelainen helluntaiseurakunta. Seurakunnan pastori on Urho Paananen. Seurakunnan toimitilat sijaitsevat Viitasaaren keskustassa Keskitiellä.
Seurakunnan toimintaan kuuluvat jumalanpalvelusten, rukouskokousten ja raamattutuntien lisäksi lapsi- ja nuorisotyö, solutoiminta, musiikkitoiminta, kirpputori ja kahvio sekä lähetystyö Itä-Afrikassa, Itävallassa ja Virossa.
Historia

Helluntaiherätys saapui Viitasaarelle 1920-luvun alussa ja seurakunta järjestäytyi vuonna 1920. Viitasaaren työn aloittaja oli valtiopäivämies Juho Etelämäki, joka kastettiin vuonna 1913.
Toimitilat

Viitasaaren helluntaiseurakunnan ensimmäinen rukoushuone valmistui käyttöön vuonna 1954. Seurakunnan toinen rukoushuone, Siion, valmistui talkootyönä vuonna 1985. Toinen rukoushuone oli laajuudeltaan 600 neliömetriä. Rakennus tuhoutui vuonna 2007 tuhopolton seurauksena.
Uusi Slovenia – Kristillisdemokraatit

| Uusi Slovenia – Kristillisdemokraatit> Nova Slovenija – Krščanski demokrati |
| --- | --- |
  
  
  
Perustettu:  4. elokuuta 2000
Johto:   Matej Tonin (pj.) 
Ideologia:   kristillisdemokratia  arvokonservatismi  konservatismi 
Poliittinen kirjo:  keskusta-oikeisto
Toimisto:  Ljubljana, Slovenia
Kansalliskokous:  7 / 90
EU-parlamentti:  1 / 8
Kunnanvaltuusto:  243 / 2 750
Kansainväliset jäsenyydet:  – Euroopan kansanpuolue – Euroopan kansanpuolueen ryhmä – Centrist Democrat International
Kotisivu:  nsi.si
Infobox OKNimi-testi OK: 
Uusi Slovenia - Kristillisdemokraatit (sloveeniksi Nova Slovenija - Krščanski demokrati, NSi) on slovenialainen kristillisdemokraattinen ja konservatiivinen puolue. Vuodesta 2018 lähtien puolueen puheenjohtajana toimii Matej Tonin. Puolue perustettiin 4. elokuuta 2000 yhtenäisen Slovenian kansanpuolueen ja Slovenian kristillisdemokraattien (SLS + SKD) jakautumisen jälkeen. NSi on Euroopan kansanpuolueen (EPP) jäsen. Slovenian parlamenttivaaleissa 2018 puolue sai 7 edustajaa Slovenian parlamenttiin.
Veikko Virtanen

| Veikko Virtanen> Henkilötiedot |
| --- | --- |
Syntynyt: 14. kesäkuuta 1928 (ikä 96) Helsinki
Kansalaisuus:  suomalainen
Ammatti:  Urkujen rakentaja
Muut tiedot
Koulutus: Sibelius-Akatemian kirkkomusiikkiopisto
Temppeliaukion kirkon urut (1975, 43 äk)
Veikko Virtanen (s. 14. kesäkuuta 1928 Helsinki) on suomalainen urkujen rakentaja. Hänellä on kanttori-urkurin koulutus ja hän aloitti rakentamalla pieniä mekaanisia urkuja vuonna 1951 isänsä puusepänverstaalla nykyisessä Joupinlaaksossa.
Urkurakentamo Veikko Virtanen Oy on johtava kirkkourkujen valmistaja Suomessa. Tehdas on rakentanut käsityönä yli 150 urut. Urkurakentamon historiasta on saatavana kirja Veikko Virtanen ja puoli vuosisataa suomalaista urkujenrakennusta. Nykyisin hän on eläkeläinen ja hänen poikansa jatkavat urkujen rakentamista.
Merkittäviä Veikko Virtasen rakentamia urkuja ovat muun muassa Turun tuomiokirkon urut (1979–1980, Suomen toiseksi suurimmat, 81 äk), Lahden kansainvälisen urkuviikon konserteissa paljon käytetyt Lahden Ristinkirkon urut (1978, 52 äk) sekä Temppeliaukion kirkon urut (1975, 43 äk).
Hän on myös kunnostanut vanhoja urkuja, kuten Myrskylän kirkon 19-äänikertaiset alun perin vuodelta 1776 olevat urut.
Aiheesta muualla

Urkurakentamo Veikko Virtanen Oy (Sivusto Archive.orgista)
Valajärvi (Janakkala)

| Valajärvi |
| --- | --- |
Valtiot:  Suomi
Maakunnat:  Kanta-Häme
Kunnat:  Janakkala, Hämeenlinna
Koordinaatit:  60°48′18″N, 24°28′20″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Hyvikkälänjoen valuma-alue (35.88)
Laskuoja:  oja Kaartjokeen 
Järvinumero:  35.886.1.001
Mittaustietoja
Pinnankorkeus:  111,7 m
Rantaviiva:  17,2557 km  
Pinta-ala:  3,48362 km² 
Tilavuus:  0,0147415 km³ 
Keskisyvyys:  4,23 m  
Suurin syvyys:  13,43 m  
Saaria:  5 
 fiValajärvi 
Valajärvi  on Kanta-Hämeessä Janakkalassa ja Hämeenlinnassa Vähikkälän kylän lähellä sijaitseva järvi.
Maantietoa

Järven pinta-ala on 350 hehtaaria eli 3,5 neliökilometriä, ja se on 4,0 kilometriä pitkä ja 2,0 kilometriä leveä. Järven selkä on yhtenäinen lukuun ottamatta Isosaarta, joka niemenä peittää näkymän pohjoisilta rannoilta. Puhinniemen itäpuolelle jää suojaan 600 metriä pitkä Ratalahti. Järvi on muodostunut Vähikkälässä järven kaakkoisrannassa sijaitsevan poikittaisen Piikakivenharjun ja lounaisrantaa seuraavan epäyhtenäisemmän harjun taakse. Järvi sijaitsee Viialan Vaimaroiselta Valajärven eteläpuolelle Väihikkälään kulkevan harjujakson jäätikköjokimuodostumassa, jonka näkyvin harjuselänne kulkee järven eteläpuolella. Järven pohjoispuolella kulkee toinen harjujakson harjuselänne, joka kuuluu Renkajärveltä Renkoon, Oinaalasta Tunturivuorelle, ja siitä järvelle.
Järven tilavuudeksi on luotaamalla saatu 14 742 tuhatta kuutiometriä. Sen keskisyvyys on 4,2 metriä ja suurin syvyys on 13,4 metriä. Järven kummassakin päässä on yhtä syvät syvänteet, mutta syvin kohta sijaitsee luoteispään syvänteessä. Järvessä on kartan mukaan viisi saarta ja Isosaari, joka on kuitenkin maakannas Puhinniemeen. Isosaaren länsipuolella sijaitsee 130 metriä pitkä Koivusaari, Isosaaren kaakkoispuolella on Kirrinkallio, ja yksi nimetön saari sijaitsee Niinisalonkallion pohjoispuolella rannan tuntumassa. Se on halkaisijaltaan 60 metriä pitkä. Järven rantaviivan pituus on 17,3 kilometriä ja sen rannat ovat pääasiassa metsämaata. Rantaan ulottuvia peltopalstoja on vain muutama. Asutus on haja-asutusta ja sen väliin on rakennettu runsaasti vapaa-ajan asutusta. Ainoa kylä on Vähikkälä, joka sijaitsee järven kaakkoispäässä. Vähikkälästä lähtee luoteeseen ja pohjoiseen tiet, joilta monet järven rakennuksien luokse tulevat tiet ovat lähtöisin. Janakkalan ja Hämeenlinnan välinen raja kulkee järven poikki.
Vesistösuhteet

Järvi sijaitsee Kokemäenjoen vesistössä Vanajan reitin valuma-alueella Hyvikkälänjoen valuma-alueeseen, johon Kaartjoen alaosan alue kuuluu. Järven vedenpinnan korkeus on 111,7 metriä mpy. Järven lähellä sijaitsevat Mustisuo, Niinisuo ja Kotamäenkorpi ovat ojitettuja ja niiden johto-ojat laskevat järveen. Järven laskuoja Ollanoja lähtee sen pohjoispäästä ja toimii suo- ja pelto-ojien johto-ojana ennen yhtymistään Kaartjokeen. Kaartjoki laskee edelleen Haapajärveen.
Historiaa

Vuoden 1855−1856 Kalmbergin kartastossa järven nimi kirjoitettiin ”Walajärvi”. Se on piirretty siihen melko suurpiirteisesti. Vuoden 1962 peruskartassa oli järven lounaisrantaan Syväojanlahdelle merkitty tanssilava ja leirintäalue. Samassa kartassa oli Kirrinkalliolle rakennettu vapaa-ajan asunto. Seuraavassa vuoden 1979 kartassa oli rannoille rakennettu runsaasti vapaa-ajan asuntoja. lavaa ei merkitty enää vuoden 1989 karttaan.
Aiheesta muualla

Valajärven suojeluyhdistys: Kotisivut, viitattu 13.11.2017
(35.8)
Valkoiset sotilaat

| Valkoiset sotilaat Loose Prick |
| --- | --- | --- |

Studioalbumin tiedot
 Julkaistu: 1980
 Formaatti: LP
 Tuottaja(t): Mika Sundqvist & Loose Prick
 Tyylilaji: punk rock
 Levy-yhtiö: Poko Rekords
Loose Prickin muut julkaisut
|   | Valkoiset sotilaat 1980 | Etkö rakastaisi, että joku rakastaisi 1981 |
Valkoiset sotilaat on suomalaisen punkrock-yhtye Loose Prickin debyyttialbumi. Sen julkaisi vuonna 1980 Poko Rekords.
Kappaleet

Jokin meni vikaan – 2.40
Likaiset enkelit – 2.28
Kai me oikein tehtiin – 2.44
Sä pelkäät – 2.12
Mikään ei saa mua jäämään – 2.31
Kaupunki peittyy taas pimeään – 2.22  (LP-versio)
Valkoiset sotilaat – 6.13
Ota mua kädestä – 3.45
Odotan, että jotain tapahtuis – 4.00
Ennen pimeää – 3.18
Niin usein – 3.13
Yöt kanssasi – 3.42
Enkelitkin ovat vaienneet – 4.07
Muusikot

Harri Jantunen – laulu, kosketinsoittimet, basso
Timo Ranta – Rummut, laulu
Jussi Kylliäinen – kitara
Pauli Johansson – laulu, piano
Viipurinlahden taistelu (1790)

Viipurinlahden taistelu, joka tunnetaan myös Viipurin kujanjuoksuna tai Viipurinlahden läpimurtona, käytiin heinäkuun alkupäivinä 1790 Suomenlahdella Viipurin edustalla. Taistelu oli osa Kustaa III:n sotaa. Se käytiin Ruotsin ja Venäjän laivastojen välillä.
Taistelun kulku

Talvella 1789–1790 Ruotsi oli rakentanut kuumeisesti laivastoaan. Ruotsin rannikkolaivasto kasvoikin edellisestä kesästä kaksinkertaiseksi. Näin Ruotsi oli meritaisteluihin huomattavan hyvin varustautunut. Merivoimien päälliköksi ryhtynyt Ruotsin Kustaa III yritti maihinnousua Viipuriin saaristolaivaston ja avomerilaivaston yhteisvoimin, mutta epäonnistui, kun ei päässyt Uuraansalmen läpi. Venäjän laivasto sulki kesäkuun alussa Viipurinlahdelle vievän salmen, ja lahteen nalkkiin jääneelle Ruotsin laivastolle ja kuninkaalle itselleen syntyi erittäin vaarallinen tilanne moneksi viikoksi. Sitkeästi väärästä suunnasta puhaltanut tuuli esti ruotsalaisia yrittämästä pois lahdelta, ja laivojen varastot alkoivat ehtyä. Myös poliittisesti tilanne oli Kustaa III:lle hankala: Euroopassa ja Ruotsissa kulki huhuja kuninkaan toivottomasta tilanteesta, ja kotimaassa oppositio sai tästä vettä myllyihinsä.
Ruotsille tilanne oli hankala, sillä valtakunnan ainoa merkittävä iskuvoima oli jäänyt 20. kesäkuuta loukkuun Viipurinlahdelle: Kuningas Kustaa III, hänen veljensä Kaarle-herttua, yli 30 000 meri- ja maavoimien miestä, 21 linjalaivaa, 12 fregattia, 14 kevyempää avomerialusta, 174 saaristoalusta sekä 54 kuljetusalusta.
Vihdoin tuulen käännyttyä Ruotsin laivasto murtautui saarrosta väkisin 3. heinäkuuta 1790. Ruotsalaisten tappiot tässä Viipurin kujanjuoksussa olivat suuret. Se menetti kymmenen fregattia tai linjalaivaa ja 41 saaristolaivaston alusta. Myös miestappiot olivat massiiviset. Viipurinlahdella olleista 30 000 ruotsalaisesta 6 000 kuoli. Vaikka Viipurin kujanjuoksua pidettiin Ruotsille voittona, siinä aiheutuneet mies- ja alustappiot olivat selvästi suuremmat kuin esimerkiksi surkeana tappiona pidetyssä Ruotsinsalmen ensimmäisessä meritaistelussa kesällä 1789.
Vain vajaa viikko Viipurinlahden taisteluiden jälkeen Venäjän saaristolaivasto kävi nykyisen Kotkan edustalla Ruotsin saaristolaivaston kimppuun. Tämä Ruotsinsalmen toinen meritaistelu on Ruotsin merihistorian suurimpia voittoja.
Taistelun kulku > Taistelun nimestä

Komentaja, VTM Tapani Mattila sanoo teoksessaan Meri maamme turvana että kujanjuoksu olisi tarkkaan ottaen halventava nimitys tästä operaatiosta: hänen mukaansa kujanjuoksu oli alun perin teloitusmuoto ja päättyi tuomitun kuolemaan. Hän itse käyttää tästä operaatiosta nimitystä Viipurinlahden läpimurto.
Uudenseelanninhaukka

| Uudenseelanninhaukka |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Jalohaukkalinnut Falconiformes
Heimo::  Jalohaukat Falconidae
Suku::  Jalohaukat Falco
Laji::  novaeseelandiae
Kaksiosainen nimi
 Falco novaeseelandiae  Gmelin, 1788 
Katso myös
   Uudenseelanninhaukka Wikispeciesissä   Uudenseelanninhaukka Commonsissa 
Infobox OKNimi-testi OKIUCN-testi OK: 
Uudenseelanninhaukka (Falco novaeseelandiae) on Uuden-Seelannin ainoa endeeminen haukkalaji.